за да се произнесе, взе предвид следното:
При проверка на делото се установява, че първоинстанционният съд не е изпълнил задължението си по чл.276, ал.1 ГПК да изпрати на ответниците по делото преписи от частната жалба с вх. № 117/21.01.2013 г., подадена от А. Ю., А. Х. и М. Д.. В случая не са налице условията на чл.130 ГПК, тъй като с разпореждане № 882/28.12.2012 г. съдът вече е приел исковата молба и на ответниците са изпратени преписи от нея със съответните указания, съгласно чл.131 ГПК.
			След провеждането на процедурата по чл.131 ГПК и след като ответниците са получили преписите от исковата молба съдът установява, че предявените искове са недопустими и прекратява производството с обжалваното определение.
			При положение, че недопустимостта на исковете не е констатирана при първоначалната проверка на исковата молба, и ответниците вече са получили преписи от нея, следва да им се изпратят преписи от частната жалба на ищците срещу прекратяването, за да упражнят надлежно правото си на защита по жалбата.
			Затова делото следва да се изпрати на Мадански районен съд, който да изпълни задължението си по чл.276, ал.1 ГПК за връчване преписи от частната жалба на ответниците по делото, след което, заедно с евентуално постъпили отговори, делото да се изпрати отново на Смолянски окръжен съд за разглеждане на частната жалба.
			По изложените съображения Смолянски окръжен съд
			
			О П Р Е Д Е Л И :

			ИЗПРАЩА делото на Мадански районен съд за изпълнение на задължението му по чл.276, ал.1 ГПК за връчване преписи от частната жалба на ответниците по делото, след което, заедно с евентуално постъпили отговори, делото ДА СЕ ВЪРНЕ на Смолянски окръжен съд за разглеждане на частната жалба.
			Определението не подлежи на обжалване.

                                                 ПРЕДСЕДАТЕЛ:

                                                               
                                                             ЧЛЕНОВЕ : 1.